Document ID: 32011D0184

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 24ης Μαρτίου 2011 σχετικά με την κατανομή των ποσοτήτων των ελεγχόμενων ουσιών των οποίων επιτρέπεται η παραγωγή ή η εισαγωγή για εργαστηριακές και αναλυτικές χρήσεις στην Ένωση το 2011 δυνάμει του κανονισμού (ΕΚ) αριθ. 1005/2009 του Ευρωπαϊκού Κοινοβουλίου και του Συμβουλίου για τις ουσίες που καταστρέφουν τη στιβάδα του όζοντος [κοινοποιηθείσα υπό τον αριθμό Ε(2011) 1819] (Τα κείμενα στην αγγλική, γαλλική, γερμανική, ιταλική, ισπανική, ολλανδική και σουηδική γλώσσα είναι τα μόνα αυθεντικά) (2011/184/ΕΕ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ. 1005/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για τις ουσίες που καταστρέφουν τη στιβάδα του όζοντος (1), και ιδίως το άρθρο 10 παράγραφος 2, Εκτιμώντας τα ακόλουθα: (1) Η Ένωση έχει ήδη εκμηδενίσει σταδιακά την παραγωγή και κατανάλωση των ελεγχόμενων ουσιών για τις περισσότερες χρήσεις. Η Επιτροπή οφείλει να καθορίζει τις ποσότητες των ελεγχόμενων ουσιών, πλην των υδροχλωροφθορανθράκων, που μπορούν να χρησιμοποιηθούν για βασικές εργαστηριακές και αναλυτικές χρήσεις, καθώς και τις εταιρείες που μπορούν να τις χρησιμοποιούν. (2) Η Επιτροπή έχει δημοσιεύσει ανακοίνωση για τις επιχειρήσεις που προτίθενται να εισάγουν ή να εξάγουν ελεγχόμενες ουσίες που καταστρέφουν τη στιβάδα του όζοντος από ή προς την Ευρωπαϊκή Ένωση το 2011 και τις επιχειρήσεις που προτίθενται να ζητήσουν για το 2011 ποσόστωση για τις ουσίες αυτές που προορίζονται για εργαστηριακές και αναλυτικές χρήσεις (2), και έλαβε δηλώσεις προθέσεων για εργαστηριακές και αναλυτικές χρήσεις ελεγχόμενων ουσιών για το 2011. (3) Με τον καθορισμό των αποδιδόμενων ποσοστώσεων εξασφαλίζεται ότι θα τηρηθούν τα ποσοτικά όρια που καθορίζονται στο άρθρο 10 παράγραφος 6. Επειδή αυτά τα ποσοτικά όρια περιλαμβάνουν ποσότητες υδροχλωροφθορανθράκων με άδεια για εργαστηριακές και αναλυτικές χρήσεις, η παραγωγή και η εισαγωγή των υδροχλωροφθορανθράκων για τις χρήσεις αυτές πρέπει επίσης να καλύπτονται από την παρούσα απόφαση. (4) Η ποσότητα που προκύπτει μετά την αφαίρεση των ποσοτήτων που χορηγήθηκαν στις επιχειρήσεις για παραγωγή ή εισαγωγές βάσει αδείας κατά τα έτη 2007 έως 2009 από τη μέγιστη ποσότητα των 110 τόνων ODP (ΔΚΟ) πρέπει να διατεθεί στις επιχειρήσεις για τις οποίες δεν εκδόθηκαν άδειες παραγωγής ή εισαγωγής κατά την περίοδο αναφοράς 2007-2009. Ο μηχανισμός κατανομής πρέπει να διασφαλίσει ότι όλες οι επιχειρήσεις που ζητούν νέα ποσόστωση θα λάβουν εύλογο μέρος των ποσοτήτων που πρόκειται να χορηγηθούν. (5) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε βάσει του άρθρου 25 παράγραφος 1 του κανονισμού (ΕΚ) αριθ. 1005/2009, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι ποσοστώσεις για την εισαγωγή και την παραγωγή ελεγχόμενων ουσιών για εργαστηριακές και αναλυτικές χρήσεις κατά το έτος 2011 διατίθενται στις επιχειρήσεις που περιλαμβάνονται στο παράρτημα I. Οι μέγιστες ποσότητες των οποίων επιτρέπεται η παραγωγή ή η εισαγωγή το 2011 για εργαστηριακές και αναλυτικές χρήσεις και κατανέμονται σε αυτές τις επιχειρήσεις, ορίζονται στο παράρτημα II. Άρθρο 2 Η παρούσα απόφαση εφαρμόζεται από την 1η Ιανουαρίου 2011 και λήγει στις 31 Δεκεμβρίου 2011. Άρθρο 3 Η παρούσα απόφαση απευθύνεται στις ακόλουθες επιχειρήσεις: ABCR Dr Braunagel GmbH & Co. Im Schlehert 10 76187 Karlsruhe Germany Acros Organics BVBA Janssen Pharmaceuticalaan 3a 2440 Geel Belgium Airbus Operations SAS Route de Bayonne 316 31300 Toulouse France Arkema France SA 420, rue d’Estienne D’Orves 92705 Colombes Cedex France Bayer CropScience AG (DEU) Gebäude A729 41538 Dormagen Germany Eras Labo (FRA) 222 D1090 38330 Saint-Nazaire-les-Eymes France Harp International Ltd Gellihirion Industrial Estate Rhondda, Cynon Taff Pontypridd CF37 5SX United Kingdom Honeywell Fluorine Products Europe BV Laarderhoogtweg 18 1101 EA Amsterdam Netherlands Honeywell Specialty Chemicals GmbH Wunstorfer Strasse 40 Postfach 100262 30918 Seelze Germany LGC Standards GmbH Mercatorstr. 51 46485 Wesel Germany Mallinckrod Baker BV Teugseweg 20 7418 AM Deventer Netherlands Mebrom NV Assenedestraat 4 9940 Rieme Ertvelde Belgium Merck KGaA Frankfurter Strasse 250 64271 Darmstadt Germany Mexichem UK Ltd (ex Ineos Fluor) PO Box 13 The Heath, Runcorn Cheshire WA7 4QX United Kingdom Ministry of Defence Defence Fuel Lubricants and Chemicals PO Box 10.000 1780 CA Den Helder Netherlands Panreac Quimica SA Pol. Ind. Pla de la Bruguera, C/Garraf 2 08211 Castellar del Vallès-Barcelona Spain Sicor Spa Via Terazzano 77 20017 Rho Italy Sigma Aldrich Chimie SARL 80, rue de Luzais L’Isle d’Abeau Chesnes 38297 St Quentin Fallavier France Sigma Aldrich Company Ltd The Old Brickyard, New Road Gillingham SP8 4XT United Kingdom Sigma Aldrich Laborchemikalien GmbH Wunstorfer Strasse 40 Postfach 100262 30918 Seelze Germany Sigma Aldrich Logistik GmbH Riedstrasse 2 89555 Steinheim Germany Solvay Fluor GmbH Hannover Hans-Boeckler-Allee 20 30173 Hannover Germany Stockholm University Department of Applied Environmental Science (ITM) 10691 Stockholm Sweden Tazzetti Fluids SRL Corso Europa n. 600/a Volpiano (TO) Italy VWR International SAS 201 rue Carnot 94126 Fontenay-sous-Bois France Βρυξέλλες, 24 Μαρτίου 2011.

Classification Labels:
1164
249

Label Descriptions:
{"1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 434743
2524
2470
1362
2090
2478

EuroVoc IDs (Expanded): 434743
2524
2470
1362
2090
2478

Dataset Source: meu

Split: dev